
MUNICIPIUL SUCEAVA

B-dul 1 Mai nr. 5A, cod: 720224
www.primariasv.ro, primsv@primariasv.ro
Tel: 0230-212696, Fax: 0230-520593        

CONSILIUL LOCAL AL MUNICIPIULUI SUCEAVA


HOTĂRÂRE

privind aprobarea componenţei Comisiei tehnice de amenajare a teritoriului şi urbanism – CTATU şi a regulamentului de funcţionare al acesteia, conform Legii 350/ 2001 privind amenajarea teritoriului şi urbanismul, cu modificările şi completările ulterioare


Având în vedere Expunerea de motive a Primarului şi Viceprimarului municipiului Suceava înregistrată cu nr.28.808/23.10.2013, Raportul Direcţiei de urbanism şi amenajarea teritoriului nr.28.809/23.10.2013 şi Raportul Comisiei amenajarea teritoriului, urbanism şi protecţia mediului;


În temeiul prevederilor art. 37 din Legea nr. 350/ 2001 privind amenajarea teritoriului şi urbanismul cu modificările şi completările ulterioare;


În baza dispoziţiilor art. 36 alin. 1, art. 45 alin. 1, art. 47 şi art. 49 din Legea administraţiei publice locale nr. 215/ 2001, republicată, cu modificările şi completările ulterioare.

H O T Ă R Ă Ş T E:


Art. 1 (1) Se aprobă componenţa nominală a Comisiei tehnice de amenajare a teritoriului şi urbanism – CTATU ca organ consultativ cu atribuţii de analiză, expertizare tehnică şi consultanţă care asigură fundamentarea tehnică a avizului arhitectului şef şi va funcţiona în coordonarea Primarului municipiului Suceava – Ion Lungu şi a Viceprimarului municipiului Suceava- Ovidiu Doroftei cu următorii membri:


1.   Constantin Gorcea - arhitect

2.  Ion Andriu – arhitect

3. Svetlana Niculescu – arhitect

4. Laurenţiu Hermeniuc – comisar şef, dr. ing. – Şef Biroul Rutier – Poliţia municipiului Suceava

5. Victor Grădinaru – ing. cons. superior - Agenţia pentru Protecţia Mediului Suceava

6. Cezar Valentin Tomescu – dr.ing. – Şef de lucrări în domeniul amenajării peisagistice - Universitatea “Ştefan cel Mare” Suceava

7. Emilian Ţehaniuc – maior – Compartiment avizare/ autorizare - Inspectoratul pentru Situaţii de Urgenţă “Bucovina” al judeţului Suceava

8. Viorel Blănaru – Serviciul monumente – Direcţia Judeţeană pentru Cultură Suceava

9. Vasile Mocanu – director - Oficiul de Cadastru şi Publicitate Imobiliară

(2) Se aprobă lista cu membrii supleanţi, care vor completa Comisia tehnică de amenajare  a teritoriului şi urbanism, în cazul în care anumiţi membri ai comisiei au calitatea de autor al documentaţiilor – proiectelor supuse avizării, sau din anumite motive nu pot fi prezenţi la şedinţe, în scopul asigurării numărului minim de membri necesar, potrivit Regulamentului de funcţionare a Comisiei tehnice de amenajare a teritoriului şi urbanism, prezentată în anexa nr. 1 la proiectul de hotărâre, astfel:

1. Narcis Procopov – cond. arhitect

2.  Bogdan Constantin Adomniţei – arhitect

3.  Andrei Florin Manole – arhitect

4.  Daniel Şincari – insp. principal - Biroul Rutier – Poliţia municipiului Suceava

5. Constantin Burciu – ing. – Şef Serviciu avize, acorduri, autorizaţii – Agenţia pentru Protecţia Mediului Suceava


6.  Liviu Titi Murărescu – ing. - Universitatea “Ştefan cel Mare” Suceava

7. Sorin Sauciuc – maior- Compartiment avizare/ autorizare - Inspectoratul pentru Situaţii de Urgenţă “Bucovina” al judeţului Suceava

8.  Ion Ilişescu - Direcţia Judeţeană pentru Cultură Suceava

9. Gheorghe Tărăboanţă - Oficiul de Cadastru şi Publicitate Imobiliară


(3) Secretariatul acestei comisii va fi asigurat de cons. asist. din cadrul Compartimentului Strategii urbane şi documentaţii de urbanism – Rodica Blîndu, de şeful serviciului urbanism şi amenajarea teritoriului – Xenia Bodor, de directorul Direcţiei de urbanism şi amenajarea teritoriului – Cerasela Manuela Prelipceanu şi de directorul Direcţiei Patrimoniu – Mihail Jitariuc.


(4) Comisia tehnică de amenajarea teritoriului şi urbanism nominalizată în alineatele de mai sus fundamentează din punct de vedere tehnic emiterea avizului arhitectului şef pe baza avizelor emise anterior de instituţiile competente.

(5) Comisia tehnică de amenajare a teritoriului şi de urbanism fundamentează din punct de vedere tehnic decizia structurii de specialitate din cadrul autorităţii locale, desemnată să emită avizul pentru documentaţiile de amenajarea teritoriului şi urbanism, precum şi pentru studiile de fundamentare sau cercetări prealabile, conform competenţelor existente, stabilite prin reglementările în vigoare pentru Comisia tehnică de amenajare a teritoriului şi de urbanism.

 
Art. 2 Se aprobă Regulamentul de funcţionare a Comisiei tehnice de amenajare a teritoriului şi urbanism, prezentat în anexa nr. 1, care este parte integrantă a prezentului proiect de hotărâre.

Art. 3 Se revocă prevederile HCL nr. 280/20.11.2008 privind - aprobarea componenţei Comisiei tehnice de amenajare a teritoriului şi urbanism – CTATU şi a Regulamentului de funcţionare al acesteia.

Art. 4 Primarul municipiului Suceava, prin serviciile de specialitate, va aduce la îndeplinire prevederile prezentei hotărâri.
PREŞEDINTE DE ŞEDINŢĂ                                                CONTRASEMNEAZĂ 
 SEREDENCIUC VIOREL

                       
  SECRETAR MUNICIPIU 
                                                                                                       jr. IOAN CIUTAC
Nr.261 din 31  octombrie 2013           

    Anexa 1


La proiectul de hotărâre privind aprobarea componenţei Comisiei Tehnice de Amenajarea Teritoriului şi Urbanism – CTATU şi a Regulamentului de funcţionare al acesteia, conform Legii 350/ 2001 privind amenajarea teritoriului şi urbanismul cu modificările şi completările ulterioare.

REGULAMENTUL DE FUNCŢIONARE AL COMISIEI TEHNICE DE AMENAJAREA TERITORIULUI ŞI URBANISM – CTATU
1. Baza legală
Legea nr. 350/ 2001 privind amenajarea teritoriului şi urbanismul, cu modificările şi completările ulterioare.

2. Scopul înfiinţării

Conform art. 37, alineat 1 din Legea 350/ 06.07.2001 privind amenajarea teritoriului şi urbanismul, cu modificările şi completările ulterioare, se va constitui Comisia tehnică de amenajare a teritoriului şi urbanism, în coordonarea primarului şi a viceprimarului municipiului Suceava, ca organ consultativ cu atribuţii de analiză, expertizare tehnică şi consultanţă, care asigură fundamentarea tehnică a avizului arhitectului şef.

3. Componenţa CTATU 
(1) În temeiul dispoziţiilor art. 37 alin. (2) din Legea nr. 350/ 2001, cu modificările şi completările ulterioare, Comisia tehnică de amenajare a teritoriului şi urbanism este formată din specialişti din domeniul amenajării teritoriului şi al urbanismului, secretariatul comisiei fiind asigurat de structura de specialitate din subordinea Arhitectului Şef.

(2) Componenţa nominală şi Regulamentul de funcţionare se aprobă de Consiliul Local al municipiului Suceava, la propunerea primarului, pe baza recomandărilor asociaţiilor profesionale din domeniul amenajării teritoriului, urbanismului, construcţiilor, instituţiilor de învăţământ superior şi ale Arhitectului Şef.

4. Atribuţii şi componenţa stabilită prin Legea nr. 350/ 2001 cu modificările şi completările ulterioare
(1) CTATU fundamentează din punct de vedere tehnic decizia structurii de specialitate din cadrul autorităţii locale, desemnată să emită avizul pentru documentaţiile de amenajarea teritoriului şi urbanism, precum şi pentru studiile de fundamentare sau cercetări prealabile, conform competenţelor existente, stabilite prin reglementările în vigoare pentru Comisia tehnică de amenajare a teritoriului şi de urbanism.

 (2) Sunt supuse analizei CTATU, următoarele documentaţii de amenajarea teritoriului şi de urbanism:

a) Plan Urbanistic General al municipiului Suceava (PUG) şi Regulamentul local aferent acestuia;

b) Planurile Urbanistice Zonale (PUZ-uri) şi Regulamentele locale aferente acestora;

c) Planurile Urbanistice de Detaliu (PUD- uri)

d) Studii de oportunitate – necesare în procesul elaborării documentaţiilor de urbanism;

e) Planuri de amenajarea teritoriului şi urbanism – periurbane şi metropolitane

f) studii de fundamentare; cercetări prealabile.

(3) CTATU– are competenţa de a asigura consultanţa pe parcursul elaborării documentaţiilor de amenajare a teritoriului şi urbanism.

5. Modalitatea de funcţionare
(1) CTATU se întruneşte, de regulă, o dată pe lună sau ori de câte ori este necesar, la convocarea dispusă de coordonatorul comisiei sau înlocuitorul de drept al acestuia.

(2) Comisia se consideră legal constituită prin prezenţa a cel puţin jumătate plus unu din membrii acesteia.

(3) Secretariatul comisiei – CTATU este asigurat de cons. asist. din cadrul Compartimentului Strategii urbane şi documentaţii de urbanism – Blîndu Rodica, de şeful serviciului urbanism şi amenajarea teritoriului – Xenia Bodor, de directorul executiv al Direcţiei de urbanism şi amenajarea teritoriului – Cerasela Manuela Prelipceanu şi de directorul Direcţiei Patrimoniu – Mihail Jitariuc, care convoacă membrii cu cel puţin 2 zile înainte de data întrunirii comisiei.

(4) Membrii comisiei au obligaţia de a studia în prealabil documentaţiile supuse analizei, pentru stabilirea unui punct de vedere asupra calităţii şi legalităţii acestora.

(5) CTATU fundamentează din punct de vedere tehnic avizul arhitectului şef prin acordul a cel puţin jumătate plus unu din numărul membrilor comisiei.

(6) CTATU poate restitui documentaţii de amenajarea teritoriului şi de urbanism pentru completări şi poate amâna, în acest caz, luarea unei decizii în procesul de avizare până la rezolvarea aspectelor neclare.

(7) CTATU fundamentează avizul arhitectului şef în baza unei documentaţii de urbanism complete, precum şi a avizelor/ acordurilor emise în prealabil de instituţiile competente.

6. Soluţionarea divergenţelor în procesul de avizare
(1) Secretariatul comisiei denumită CTATU are obligaţia de a consemna în procesul verbal de şedinţă opiniile, observaţiile şi recomandările făcute de membrii comisiei – în procesul de avizare.

(2) Membrii comisiei care se împotrivesc avizării sau se abţin, au obligaţia de a-şi exprima motivul opţiunii.

7. Dispoziţii finale
(1) Procesele verbale de şedinţă ale CTATU vor conţine lista cu documentaţiile de urbanism ce urmează a fi discutate în acea şedinţă, vor fi semnate de coordonatorul comisiei, de cei care asigură secretariatul acesteia precum şi de membrii comisiei denumită CTATU prezenţi la şedinţă. În dreptul fiecărei documentaţii de urbanism discutate se va trece menţiunea de aviz favorabil sau aviz negativ cu eventualele recomandări, opinii sau observaţii făcute de către membrii comisiei. În acelaşi mod vor fi întocmite, semnate şi avizate procesele verbale de şedinţă în care se vor discuta avizele prealabile de oportunitate în vederea întocmirii unor P.U.Z. – uri.

(2) În funcţie de specificul documentaţiei supuse avizării, coordonatorul CTATU poate să invite la şedinţa comisiei reprezentanţi ai instituţiilor direct interesate cum ar fi:

A.N. “Îmbunătăţiri Funciare” – Sucursala Suceava;

Direcţia Judeţeana de Drumuri şi Poduri Suceava;

SN CFR – Regionala Căi Ferate Iaşi – Sucursala Suceava;

SC E-ON GAZ SA – Sucursala Suceava;

SC E-ON MOLDOVA SA – Sucursala Suceava;

SC ROMTELECOM SA – Sucursala Suceava;

Reprezentanţi ai administraţiei publice locale sau judeţene;

Alţi reprezentanţi.

(3) La şedinţele de avizare ale comisiei CTATU nu pot participa la luarea deciziilor membrii care au calitatea de autor al documentaţiilor – proiectelor supuse avizării.

(4) Regulamentul de funcţionare al comisiei CTATU poate fi modificat la propunerea majorităţii membrilor şi aprobat ulterior de Consiliul Local al municipiului Suceava, la propunerea coordonatorului.

INIŢIATORI,

                      

AVIZAT PENTRU LEGALITATE,

   PRIMAR

 


                     SECRETAR MUNICIPIU

 ION LUNGU



                       Jurist IOAN CIUTAC

     VICEPRIMAR                                                              DIRECTOR EXECUTIV

OVIDIU DOROFTEI                                  CERASELA MANUELA PRELIPCEANU

